Ukraine International Airlinesi lend 752

Ukraine International Airlinesi lend 752 oli rahvusvaheline regulaarlend 8. jaanuaril 2020 Iraani pealinnast Teheranist Ukraina pealinna Kiievisse. Ukraina lennukompanii Ukraine International Airlinesi reisilennuk Boeing 737-800, mille pardal oli 176 inimest, kukkus varsti pärast õhkutõusmist Teherani lähedal alla. Lennuõnnetusest keegi eluga ei pääsenud. 11. jaanuaril tunnistas Iraani Islami revolutsioonilise kaardiväe kõrge esindaja, et lennuki tulistas alla Iraani õhutõrje. Lennuõnnetus leidis aset Ameerika Ühendriikide ja Iraani vaheliste pingete teravnemise perioodil vähem kui nädalapäevad pärast Iraani kindralmajori Qāsem Soleymānī tapmist Ameerika Ühendriikide õhurünnakus 3. jaanuaril ja sellele järgnenud Iraani raketirünnakut Ühendriikide Iraagis asuvate sõjaväebaaside vastu 8. jaanuari öösel. Iraani võimude esialgsel teatel põhjustasid õnnetuse tehnilised probleemid. 8. jaanuaril väitis Iraani maantee- ja transpordiministeeriumi pressiesindaja, et lennuõnnetuse põhjustas lennuki ühes mootoris puhkenud põleng, mille tagajärjel kaotas piloot lennuki üle kontrolli ja see kukkus alla. Ka Ukraina saatkond Teheranis kinnitas 8. jaanuari hommikul, et terrorirünnak või raketirünnak on lennuki huku põhjustajana välistatud. 9. jaanuaril avaldasid mitmed Ameerika Ühendriikide, Kanada ja Suurbritannia valitsusametnikud luureandmetele viidates anonüümselt arvamust, et varsti pärast lennuki õhkutõusmist tulistati see ilmselt eksikombel alla Iraani õhutõrje maa-õhk tüüpi raketiga Tor-M-1. Kanada peaminister Justin Trudeau ütles pressikonverentsil, et lennuki tulistas alla Iraani õhutõrje, osutades nii Kanada kui ka liitlaste kogutud luureteabele ja võimalusele, et allatulistamine ei pruukinud olla tahtlik. Iraani valitsuse pressiesindaja Ali Rabiei ütles avalduses, et sellised süüdistused on osa Iraani vastu suunatud "psühholoogilisest sõjast". 11. jaanuaril tunnistasid Iraani võimud, et Ukraina reisilennuk tulistati alla Iraani Islami revolutsioonilise kaardiväe õhukaitse "inimliku eksituse tõttu". Iraani sõjaväe esindaja sõnul lendas Ukraina lennuk sõjaväebaasi lähedale ning selle pihta tulistati rakettidega. 11. jaanuaril võttis Islami revolutsioonilise kaardiväe brigaadikindral Amirali Hajizadeh Iraani riigitelevisioonis esinedes juhtumi eest täieliku vastutuse. Hiljem kahetsesid Twitteris juhtunut ka Iraani president Ḩasan Rūḩānī ja Iraani välisminister Moḩammad Javād Z̧arīf, kes palus inimliku eksituse tagajärjel toimunud katastroofi pärast vabandust ja lisas, et selle põhjustas "Ameerika Ühendriikide avantürism". Ohvrite peredele avaldas kaastunnet ka Ukraina president Volodõmõr Zelenskõi. "Ukraina lennuk 176 inimesega pardal kukkus Iraanis alla". ERR. 8. jaanuar 2020. Vaadatud 11. jaanuar 2020. Naveed Jamali, James Laporta, Chantal Da Silva, Tom O'Connor (9. jaanuar 2020). "Iranian Missile System Shot Down Ukraine Flight, Probably By Mistake, Sources Say". Newsweek ((inglise keeles)). Vaadatud 11. jaanuar 2020.{{netiviide}}: CS1 hooldus: mitu nime: autorite loend (link) CS1 hooldus: tundmatu keel (link) Leslie Josephs (9. jaanuar 2020). "Iran missile shot down Ukraine-bound Boeing airliner, officials say". CNBC ((inglise keeles)). Vaadatud 11. jaanuar 2020.{{netiviide}}: CS1 hooldus: tundmatu keel (link) Colin Dweyer (9. jaanuar 2020). "Trudeau: Evidence Shows Iranian Missile Shot Down Jet In Possibly 'Unintentional' Act". National Public Radio ((inglise keeles)). Vaadatud 11. jaanuar 2020.{{netiviide}}: CS1 hooldus: tundmatu keel (link) "Iran denies Ukrainian plane was hit by missile: statement". Reuters ((inglise keeles)). 9. jaanuar 2020. Vaadatud 11. jaanuar 2020.{{netiviide}}: CS1 hooldus: tundmatu keel (link) Iraani armee tunnistas Ukraina reisilennuki allatulistamist err.ee uudised, 11. jaanuar 2020 (vaadatud 11.01.2020) Farnaz Fassihi (10. jaanuar 2020). "Iran Says It Unintentionally Shot Down Ukrainian Airliner". The New York Times ((inglise keeles)). Vaadatud 11. jaanuar 2020.{{netiviide}}: CS1 hooldus: tundmatu keel (link) Rain Kooli (11. jaanuar 2019). "Iraani komandör võttis vastutuse lennuki allatulistamise eest". ERR. Vaadatud 11. jaanuar 2019. Aresu Eqbali, Rory Jones, Georgi Kantchev (11. jaanuar 2020). "Iran Says It Unintentionally Shot Down Ukrainian Airliner". The Wall Street Journal ((inglise keeles)). Vaadatud 11. jaanuar 2020.{{netiviide}}: CS1 hooldus: mitu nime: autorite loend (link) CS1 hooldus: tundmatu keel (link) "Iraan tunnistas Ukraina reisilennuki eksikombel allatulistamist". Postimees ((inglise keeles)). 11. jaanuar 2020. Vaadatud 11. jaanuar 2020.{{netiviide}}: CS1 hooldus: tundmatu keel (link) Офис генпрокурора расследует авиакатастрофу как нарушение правил безопасности и эксплуатации самолета - Lb.ua, 08.01.2020 Iran plane crash: Cockpit exchange recorded after missile hit Ukraine jet, BBC News, 23. august 2020